Diari Oficial de la Generalitat Valenciana


Sumari del DOGV 4531, del 26-06-2003 (2003/7655)

RESOLUCIÓ de 19 de juny de 2003, del secretari general de la Conselleria de Sanitat, per la qual establix un registre auxiliar a l'Hospital Universitari la Fe de València.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2003/06/19/(1)/dof/vci/html**

### Dades del document

Número de DOGV
:   4531

Data del DOGV
:   26-06-2003

Secció del DOGV
:   I. DISPOSICIONS GENERALS

Número del document
:   2003/7655


Data del document
:   19-06-2003

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * relació administració-administrat
    * registre de documents
    * establiment hospitalari

RESOLUCIÓ de 19 de juny de 2003, del secretari general de la Conselleria de Sanitat, per la qual establix un registre auxiliar a l'Hospital Universitari la Fe de València. [2003/7655]
  
La Llei 3/2003, de 6 de febrer, de la Generalitat Valenciana (DOGV núm. 4.440, de 14.02.2003), té per objecte l'ordenació sanitària de la Comunitat Valenciana, regula les actuacions que permeten fer efectiu, dins del seu àmbit territorial, el dret dels ciutadans a la protecció de la salut, reconegut en l'article 43 de la Constitució Espanyola, en el marc de les competències que atribuïxen l'article 148 de la Constitució, els articles 31 i 38 de l'Estatut d'Autonomia de la Comunitat Valenciana i els articles 41 i 42 de la Llei 14/1986, de 25 d'abril, General de Sanitat, i establix, en l'article 3, entre els seus principis rectors, la descentralització, desconcentració, autonomia, coordinació i responsabilitat en la gestió dels servicis.
  
En el marc d'esta llei es crea l'Agència Valenciana de Salut per a dur a terme una adequada gestió i administració del sistema valencià de salut i la prestació sanitària de la Comunitat Valenciana, i s'establix que els servicis sanitaris siguen dependents de l'agència. No obstant això, la disposició addicional segona de la llei retarda el funcionament efectiu al període d'un any, per això, i mentre no tinga efectivitat, les institucions sanitàries duen a terme de manera descentralitzada diverses funcions que, en el seu àmbit territorial més ampli, fan les direccions territorials de Sanitat.
  
Entre eixes funcions al·ludides, es considera necessari donar cobertura formal a la de registre d'entrada i eixida d'escrits i comunicacions, i per això es crea el corresponent registre auxiliar, a l'empara del que preveuen l'article 38.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 2.2 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'administració de la Generalitat Valenciana, cosa que té la seua justificació tant en el volum i naturalesa de l'activitat que genera l'Hospital Universitari la Fe, com en la conveniència de facilitar als ciutadans la presentació d'escrits i comunicacions dirigits bé al propi hospital, bé a qualsevol òrgan de les administracions públiques en general. Donada la seua naturalesa de registre auxiliar, cal establir la seua vinculació al corresponent registre general.
  
En atenció de totes estes consideracions, resolc establir un registre auxiliar en l'Hospital Universitari la Fe amb seu a l'avinguda de Campanar, 21, de València, per a la presentació i recepció d'escrits i documents dirigits als òrgans de les administracions públiques i per a l'eixida dels escrits i comunicacions oficials dirigides a altres òrgans o particulars. Este registre auxiliar estarà vinculat al registre general de la Direcció Territorial de Sanitat a València.
  
La present resolució es publicarà en el Diari Oficial de la Generalitat Valenciana, per raons d'interés públic, a l'empara del que establix l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Contra esta resolució es pot interposar recurs d'alçada davant del conseller de Sanitat en el termini d'un mes, comptat des de l'endemà de0 la publicació.


Còpia Permalink ELI